

**VILNIAUS KOLEGIJOS STUDENTŲ ATSTOVYBĖS**

**ATASKAITOS TEIKIMO IR RINKIMŲ KONFERENCIJA**

PROTOKOLAS

2020-07-09

1. **Konferencijos dalyvių registracija;**
2. **Konferencijos atidarymas;**

Žodį tarė VIKO SA l.e.p. Prezidentas Karolis Vasiliauskas.

Sveikinimo žodį tarė direktoriaus pavaduotoja studijoms Rita Liepuonienė.

Sveikinimo žodį tarė VIKO SA alumni Reda Rutkūnaitė.

1. **Kvorumo tikrinimas;**

Viso delegatų turi būti 86;

Kvorumo tvirtinimas – 50 delegatų.

1. **Konferencijos pirmininko, balsų skaičiavimo komisijos ir sekretoriaus tvirtinimas:**

**SIŪLOMA:** konferencijos pirmininkė – Reda Rutkūnaitė; balsų skaičiavimo komisijos narė – Dovilė Ežerskytė; konferencijos sekretorė – Evelina Januškevič.

**NUTARTA**: vienbalsiai pritarta.

1. **Vilniaus kolegijos Studentų atstovybės metinės veiklos ataskaitos pristatymas, klausimai;**

**Pranešėja –** VIKO SA alumni Vilinda Latožaitė.

**KLAUSIMAI:**

Reda Rutkūnaitė, VIKO SA alumni – kokios sritys išsiskyrė atlikus poreikių analizę? Kokios buvo problemos? (Vilinda Latožaitė, VIKO SA alumni – išsiskyrė infrastruktūra bei dėstytojai. Karantino metu sveikatos priežiūros fakulteto studentai turėjo sunkumų dėl praktikų atlikimo, mes tai sprendėme duodami patarimus studentams ką reikia daryti).

Mindaugas Murelis, VIKO SA alumni – kaip užtikrinsite darbų perdavimą būsimai komandai? (Vilinda Latožaitė, VIKO SA alumni – mes visada komunikuojam ir bendraujam tarpusavyje. Kiekvienas koordinatorius perdavė visus darbus bei reikalingus šablonus savo įpėdiniui).

1. **Vilniaus kolegijos Studentų atstovybės finansinės ataskaitos pristatymas, klausimai;**

**Pranešėjas –** VIKO SA l.e.p. Prezidentas Karolis Vasiliauskas.

**KLAUSIMAI**:

Agnese Lapsa – Lešinskė, VIKO SPF studentė – ar skolos bus perduotos ateities kartoms? (Karolis Vasiliauskas VIKO SA L.E.P. Prezidentas – ne, tai skolos iš praeitos kadencijos, jų atsiradimo aplinkybės nežinomos).

Agnese Lapsa – Lešinskė, VIKO SPF studentė – ar tikrai nebus perduotos skolos ateities kartoms? (Karolis Vasiliauskas VIKO SA L.E.P. Prezidentas – taip, nebus, nes jeigu būtų skola, disponuojamas likutis nebūtų 4280,86 Eur.).

1. **Vilniaus kolegijos Studentų atstovybės Priežiūros komiteto ataskaitos pristatymas, klausimai;**

**Pranešėjas –** VIKO SA priežiūros komisijos narys Paulius Puzanovas.

**KLAUSIMAI**:

Mindaugas Murelis, VIKO SA alumni – koks buvo priežiūros komiteto vaidmuo organizacijoje, ar tik vyko tik tam tikri patikrinimai, kaip nurodo įstatai? (Paulius Puzanovas, VIKO SA alumni – šiemet reikia atsitraukti nuo senojo vertinimo, jog revizija yra kaip egzaminas ir prieš jai ateinant reikia ruoštis, esam tiek prižiūrintis, kuris įvertina, tiek patariamasis, nes į priežiūros komitetą kreipėsi ne tik Vilinda, bet ir Karolis ir kiti pirmininkai).

1. **Ataskaitų tvirtinimas;**

Balsavimas dėl metinės veiklos ataskaitos tvirtinimo:

PRITARIU – 47

NEPRITARIU –0

SUSILAIKAU – 1

Balsavimas dėl finansinės ataskaitos tvirtinimo:

PRITARIU – 48

NEPRITARIU – 0

SUSILAIKAU – 0

Balsavimas dėl priežiūros komiteto ataskaitos tvirtinimo:

PRITARIU – 44

NEPRITARIU – 0

SUSILAIKAU – 4

**NUTARTA**. Balsavimo metu patvirtintos veiklos, finansinės bei priežiūros komiteto ataskaitos.

1. **Kandidatų į VIKO SA Priežiūros komiteto prisistatymai, klausimai;**

Pirmasis kandidatas – Mindaugas Murelis;

Antrasis kandidatas – Ineta Gričiūtė;

Abu kandidatai prisistato.

**KLAUSIMAI**:

Reda Rutkūnaitė, VIKO SA alumni – kaip jūs matote priežiūros komiteto darbą? Ką norėtumėte keisti, būdami išrinktais priežiūros komiteto nariais? (Mindaugas Murelis, VIKO SA alumni – norėčiau atsisakyti tų dviejų susitikimų ir perorganizuoti juos kitaip – darbas būtų nuolatinis, vyktų neoficialūs arba patariamieji susitikimai, kuomet priežiūros komitetas susitiktų ir atskirai su FSA ir bendrai, tokiu būdų komunikuotų ir diskutuotų su kiekvienu fakultetu).

Reda Rutkūnaitė, VIKO SA alumni – kaip jūs matote priežiūros komiteto darbą? Ką norėtumėte keisti, būdami išrinktais priežiūros komiteto nariais? (Ineta Gričiūtė, VIKO SA alumni – papildysiu Mindaugo žodžius, kad priežiūros komitetas turėtų būti tas organas, kuris padeda ir visada yra šalia. Neužtenka pagal įstatus numatytų dviejų susitikimų, nes dažnu atveju per tuos du susitikimus negalima pamatyti viso komandos darbo ir kaip komunikuoja tarpusavyje).

**SIŪLOMA:**

* Viktorija Budilinaitė, VIKO VVF pirmininkė – nori iškelti Gabijos Polanskytės kandidatūrą. (Gabija Polanskytė, VIKO SA alumni – sutinka).
* Lukrecija Uselytė, VIKO PDF pirmininkė – nori iškelti Loretos Pelekaitės kandidatūra. (Loreta Pelekaitė, VIKO PDF SA alumni – sutinka).
* Viktorija Jatautaitė, VIKO SA laisvalaikio koordinatorė – nori iškelti Vilindos Latožaitės kandidatūrą. (Vilinda Latožaitė, VIKO SA alumni – sutinka).

Visi trys kandidatai prisistato.

1. **Balsavimas dėl narių į priežiūros komitetą;**

|  |  |  |  |  |
| --- | --- | --- | --- | --- |
| Vardas Pavardė | Pirmu numeriu | Antru numeriu | Trečiu numeriu | Galutinis |
| Gabija Polanskytė: | 44.9% | 26.5% | 20.4% | 91.8% |
| Vilinda Latožaitė | 14.3% | 36.7% | 22.4% | 63.3% |
| Loreta Pelekaitė | 18.4% | 14.3% | 30.6% | 63.3% |
| Mindaugas Murelis | 20.4% | 6.1% | 16.3% | 42.8% |
| Ineta Gričiūtė | 2% | 16.3% | 10.2% | 28.5% |

**NUTARTA**. Priežiūros komiteto nariais išrinkti: Gabija Polanskytė, Vilinda Latožaitė, Loreta Pelekaitė.

Priežiūros komiteto pirmininkė – Gabija Polanskytė.

1. **Kandidato į VIKO SA Prezidentus prisistatymas, klausimai;**

Kandidato į VIKO SA prezidentus prisistatymas – Karolis Vasiliauskas

**KLAUSIMAI:**

Paulius Kunigauskas, VIKO SA alumni – kaip keisis VIKO SA struktūra? Kokių koordinatorių planavote atsisakyti FSA? Ar pats prisidėjai prie plano kūrimo? Gal gali argumentuoti kodėl norite atsisakyti būtent šių koordinatorių? (Karolis Vasiliauskas, VIKO SA l.e.p. Prezidentas – mažinsime FSA narių skaičių iki 4 narių. Centriniame biure visi nariai išlieka, tik buvo nuspręsta sujungti IT ir LSP koordinatorius bei administratorių su finansininku. Planavome atsisakyti laisvalaikio, rinkodaros ir ryšių su visuomene koordinatorių. Taip, buvau prisidėjęs prie plano kūrimo su darbo grupe. Daugelį metų yra minima, kad studentų atstovybė nėra renginių organizavimo būrelis, nors renginiai yra labai svarbūs studentų atstovybei, tačiau atsižvelgiant į renginių masiškumą ir dalyvių pritraukiamus kiekius, buvo priimtas sprendimas, kad šią veiklą galėtų pasiskirstyti likę FSA nariai).

Reda Rutkūnaitė, VIKO SA alumni – kokia situacija su kitų aukštųjų mokyklų studentų atstovybėmis, kokie yra santykiai, ar yra ateityje numatomų planų su jomis? (Karolis Vasiliauskas, VIKO SA l.e.p. Prezidentas – palaikomi santykiai jau iš Vilindos kadencijos galima pastebėti bendradarbiavimą, praeitų metų asamblėjoje tai labai gerai atsispindėjo. Taip pat norėtume užmegzti diplomatinius santykius, kurie būtų naudingi tiek mums, tiek visai Lietuvos studentų bendruomenei).

Gediminas Ūkelis, VIKO EIF studentas – kaip planuojate padėti FSA, kurios sunkiai dirbo iki šiol, kurių metų gale buvo subyrėjusios komandos? (Karolis Vasiliauskas, VIKO SA l.e.p. Prezidentas – apie tai buvo nemažai diskutuota ir darbo reglamento bei įstatų pasikeitimai turėjo išspręsti sumažinant FSA narių skaičių. Dedame viltis į savo pastangas, kad stipri fakultetų kuratorių programa, padėtų surinkti stiprias fakultetines studentų atstovybes, reikia pastovumo dirbant su jomis, kad išlaikyti motyvaciją ir nebijoti nuvykti į neformalią aplinką, kad atsipalaiduoti ir daugiau koncentruojantis į socialinį ryšį, manau, sugebėtume tvirtai kurti komandas ir nenustoti su jomis komunikuoti).

Reda Rutkūnaitė, VIKO SA alumni – koks yra planas dėl būsimų pirmakursių, ar turite kažkokį planą kaip ruošiatės pritraukti, kokius patarimus dalinsite FSA, kad jie galėtų pritraukti naujus narius į organizaciją? (Karolis Vasiliauskas, VIKO SA l.e.p. Prezidentas – kadangi fuksų stovyklos buvo atšauktos, tai su taryba buvo nuspręsta daryti integracinę savaitę, skirtą pirmakursiams pritraukti tiek į studentų atstovybę, tiek į visą studentišką aplinką. Kartu su laisvalaikio koordinatore Viktorija Jatautaite buvo kuriamas planas kaip tai turėtų būt įgyvendinta, įtraukiant ir fuksų stovyklų vadovus ir organizatorius. Buvo nuspręsta, kad tai bus savaitės eigos renginiai, kuriuos rengs ir VIKO SA centrinis biuras bei fakultetinės studentų atstovybės, kartu su fuksų stovyklos organizatoriais).

1. **Balsavimas dėl VIKO SA prezidento pozicijos, pertrauka (15min)**

NUTARTA. Pertrauka, kurios metu delegatai kviečiami prabalsuoti.

1. **Rezultatų paskelbimas;**

Balsavimas dėl VIKO SA prezidento pozicijos:

PRITARIU – 41

NEPRITARIU – 1

SUSILAIKAU – 4

**NUTARTA**. Karolis Vasiliauskas yra naujasis VIKO SA Prezidentas

1. **Kiti klausimai;**

Kitų klausimų nebuvo.

1. **Konferencijos uždarymas.**

Konferencija baigta.

Konferencijos pirmininkė Reda Rutkūnaitė

Konferencijos sekretorė Evelina Januškevič